ACORDO DE SUSPENSIÓN DO MERCADO DE VENDA AMBULANTE O SÁBADO 23 DE SETEMBRO, POR MOR DA CELEBRACIÓN DA GRAN FINAL DAS SERIES
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/09/2023)

En data 20.09.2023 a concelleira da Area de Promoción da Igualdade, do Benestar da Saúde e da Economía ditou resolución pola que se acorda o traslado do mercado de venda ambulante o sábado 23 de setembro, por mor da celebración da Gran Final das Series Mundiais da WORKD TRIATHLON, e o traslado a avenida de Bos Aires a partir do 30 de setembro de 2023. O texto da resolución sinalada é o que se transcribe a continuación: Entre os días 20 e 24 de setembro do ano 2023 se desenvolverá na cidade de Pontevedra a Gran Final das Series Mundiais, gran evento del triathlón olímpico mundial. O recorrido das probas do sábado 23 de setembro comezará na Ponte dos Tirantes e se dirixirá pola rúa Rafael Areses para subir a Avenida de Compostela en dirección a saída da cidade, polo que resulta necesario suspender o mercado de venda ambulante que se celebra os sábados na rúa Rafael Areses. Doutra banda, realizouse un estudo (que consta no expediente co CSV: HAW2XB7VOAMIQLWO, este documento pode consultarse na sede electrónica do Concello, introducindo o código seguro de verificación CSV: HAW2XB7VOAMIQLWO, no seguinte enlace: https://sede.pontevedra. gal/public/procedures/getdocfromcsv/getdocfromcsvform. xhtml) analizando cal debería ser o emprazamento máis adecuado ou idóneo do mercado de venda ambulante que se desenvolve na rúa de Rafael Areses, onde se estudaron e consideraron os distintos aspectos que se estiman que se deben ter en conta á hora de escoller o lugar máis axeitado para que se desenvolva este, analizando e comparando diversos lugares posibles ou alternativas. As consideracións expostas no citado estudo estímanse que, desde a perspectiva do interese público ou xeral, teñen en conta os distintos intereses en xogo que se deben ter en conta á hora de elixir o emprazamento de dito mercado. O estudo sinalado, foille facilitado aos distintos actores que interveñen na venda ambulante, especialmente á Asociación de vendedores ambulantes e, incluso explicouse de forma verbal aos mesmo. Pois ben, no citado estudo, tendo en conta os factores analizados no mesmo así como os distintos emprazamentos analizados, considerouse que o emprazamento máis adecuado para celebrar o mercado referido é na Avenida de Bos Aires e, en particular a zona seguinte, fronte ao Mercado Municipal no tramo comprendido entre a Ponte do Burgo e a Ponte de Santiago. En consecuencia, se o interese xeral ou público, polos motivos do sinalado estudo, que se asumen e serven de fundamento a presente resolución, determinan que o emprazamento máis adecuado é o sinalado, o citado mercado debe trasladarse ao mesmo. Neste senso, debe terse en conta que o artigo 4 da vixente Ordenanza municipal reguladora da venda ambulante no municipio de Pontevedra (publicada no Boletín Oficial da Provincia do 11 de febreiro de 1997), permiten trasladar o lugar onde se desenvolve ao mercado de venda ambulante, por razóns de interese xeral. Pois ben, concorren as citadas razóns de interese xeral expresadas no mencionado estudo, para trasladar o mercado sinalado, co cal o procedente é trasladar este ao lugar indicado anteriormente por razóns de interese xeral. Por outro lado, para garantir o coñecemento dos cambios sinalados, considerase que se debe proceder a publicar o contido desta resolución no Boletín Oficial da Provincia, na sede electrónica do Concello de Pontevedra así como na taboleiro de anuncios do Concello. A competencia para adoptar os acordos sinalados, debe considerarse que é de Alcaldía de conformidade cos artigos 4 e 5 da Ordenanza municipal reguladora da venda ambulante no municipio de Pontevedra e da competencia residual que se lle atribúe a esta no artigo 124.4. ñ) da Lei 7/1985, reguladora de bases de réxime local, se ben este órgano delegou as súas competencias en materia de mercadillos de venda ambulante na Concellería da área de Promoción da Igualdade, do Benestar, da Saúde e da Economía, en virtude de Decreto de Alcaldía ditado o día 17.06.2023. A vista do exposto, e polos motivos e fundamentos expostos, no exercicio das atribucións delegadas pola Alcaldía mediante Decreto do 17.06.2023, 1.- Suspender a celebración do mercado de venda ambulante que se desenvolve os sábados na rúa Rafael Areses o sábado 23 de setembro de 2023, por mor das probas da Gran Final das Series Mundiais.2.- Trasladar a partir do 30 de setembro de 2023, o mercado de venda ambulante que tiña como ubicación asignada e se desenvolvía na rúa Rafael Areses a Avenida de Bos Aires, fronte ao Mercado Municipal no tramo comprendido entre a Ponte do Burgo e a Ponte de Santiago.3.- Notificar a presente Resolución a Policía Local así como a empresa concesionaria do servizo de limpeza.4.- Publicar o contido desta resolución no Boletín Oficial da Provincia, na sede electrónica do Concello de Pontevedra así como na taboleiro de anuncios do Concello”. En Pontevedra, na data que consta na sinatura electrónica.